KTC-สมาชิกบัตรร่วมสมทบทุนศิริราชมูลนิธิ
KTC-สมาชิกบัตรร่วมสมทบทุนศิริราชมูลนิธิ
13 ก.พ. 2563

รองศาสตราจารย์นายแพทย์นริศ กิจณรงค์ รองคณบดีฝ่ายสื่อสารองค์กรและกิจกรรมเพื่อสังคม คณะแพทยศาสตร์ศิริราชพยาบาล มหาวิทยาลัยมหิดล รับมอบเงินบริจาคจำนวน 16,336,546 บาท จากนางสาวสิรีรัตน์ คอวนิช ผู้อำนวยการ – ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC ซึ่งสมาชิกบัตรเคทีซีได้ร่วมกันบริจาคผ่านช่องทางต่างๆ ของ KTC เพื่อสมทบทุนเข้าศิริราชมูลนิธิในการนำไปช่วยเหลือค่ารักษาพยาบาลแก่ผู้ป่วยโรงพยาบาลศิริราชต่อไป ณ ตึกอำนวยการ ชั้น 1 โรงพยาบาลศิริราช เมื่อเร็วๆ นี้
ทั้งนี้ สมาชิกบัตรเคทีซีที่มีคะแนน KTC FOREVER สามารถร่วมบริจาคเข้าศิริราชมูลนิธิได้ โดยทุกๆ 1,000 คะแนน จะแทนเงินบริจาค 100 บาท และเคทีซีจะร่วมสมทบทุนเพิ่มอีก 100 บาท ทุกๆ การบริจาค 1,000 คะแนน ตั้งแต่วันนี้ – 31 ธันวาคม 2563